### Resume

Proces for det tekniske budget 2023 drøftes og godkendes.

### Sagsfremstilling

På udvalgets møde den 8. marts 2022 drøftede udvalget blandt andet muligheden for at prioritere indsatser og muligheden for at omprioritere det tekniske budget indenfor udvalgets egen ramme.

Forvaltningen foreslår nedenstående proces for at imødekomme ønsket:

1. Proces og overblik - udvalgsmødet den 29. marts 2022
   Proces drøftes og godkendes i udvalget.
   Herudover vises det tekniske budget for 2022 i de store hovedområder, og de aktivitetsforudsætninger, som blev udarbejdet til budget 2022.
   Udvalget drøfter, hvilke nedslag, der ønskes uddybet, herunder om der er ønske om et uddybende temamøde.
2. Temamøde - dato ej fastlagt
   Udvalgte områder beskrives nærmere, herunder aktivitets- og serviceniveau, hvordan budgettet er dækkende og hvilke kontraktsbindinger der findes.
3. Prioritering og godkendelse - udvalgsmødet den 31. maj 2022
   Endelig drøftelse af, om der skal ske omprioriteringer inden for det tekniske budget, og herefter godkendelse af det tekniske budget 2023.
   Dette punkt følger den oprindelige tidsplan for budgetlægning hvor teknisk budget, takster og generelle bemærkninger godkendes.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | processen godkendes, og |
| at | udvalget beslutter, om der ønskes særlige nedslag. |

### Beslutning

Godkendt.